**Ашық сабақ**

**Оқытушы: Нысанбай Гүлсім Әбдікерімқызы**

**Оқушы: Жақсымұрат Әсел 1 сынып**

**Аспап: домбыра**

**Сабақтың тақырыбы:**

**«Домбыра аспабын үйретудегі бастапқы қадамдар»**

**1.Сабақтың мақсаты.**

Оқушыға домбыра аспабын үйренудегі бастапқы қадамды түсіндіре отырып, аспапта ойнау шеберлікті шыңдау, есте сақтау, ырғақты есту қабілеті мен түсінуін дамыту. Оқушыны ұлттық өнерді сүюге, ұлттық өнерге бейімдеу. Сезімді дамыту. Арнайы мамандық классында оқушы нотаны бірден оқып, ойнап кетуге үйрету, музыканы түсінуге, білуге үйрету, күйші-композиторлардың өмірі мен шығармашылығын насихаттау.

Оқушының отырысын, екі қолдың қойылымын дұрыс қалыптасытырып, ұлттық аспап туралы түсінік беру.

**2.Сабақтың тәрбиелік мәні. Сұлулық тәрбиесі.**

Сұлулықты түсінуге, әдептілік ережелерін бойына сіңірген, шығармашылық қабілеті мүмкіндігінше дамыған азамат тәрбиелеу.

Музыкалық шығармалар, күйлер арқылы оқушының ой-өрісін дамыту.

Домбыра тарихын білуге деген қызығушылық ояту, техникасын арттыру.

**3.Сабақтың дамытушылық қасиеті.**

а) Аспап туралы түсінік беру

б) Нотаны санап, төменгі және жоғарғы алма-кезек қағыстарды меңгеру

в) Динамика және оның белгілерін меңгеру

г) Оқушының домбыра ойнаудағы орындаушылық шеберлігін жетілдіру.

**Сабақ түрі:**

**Аралас сабақ**

**Сабақтың жоспары:**

1.Ұйымдастыру кезеңі 5.Пысықтау

2.Үй тапсырмасын сұрау 6. Қорытындылау

3.Ой сергіту сәті 7. Бағалау

4.Жаңа сабақ 8.Үйге тапсырма беру

**Сабақтың жүру барысы:**

**Ұйымдастыру кезеңі.**

Оқушының назарын сабаққа аударып, мектеп формасын, аяқ-киім, тазалығын қадағалау, құрал-жабдықтарын түгелдеу, қаламсап, нота дәптерін, күнделігін ашып даярлау, домбыраның дыбысын, оқушының отырысын, оң қол, сол қол қойылымын туралау және аспапты дұрыс ұстауын, орындыққа отырғанда ыңғайлы болуын қадағалау, оқушының табиғи қалпын сақтау керек.

**II.Үй тапсырмасын сұрау.**

Оқытушының басты міндеттерінің бірі-оқушының үйдегі дайындығын

қадағалау.Үйдегі дайындық күнбе-күн болуы шарт. Бір күн демалыс жіберуге болмайды. Алғашқы кезде оқушы үшін жеңіл меңгеретін оның үстіне түсінуіне ыңғайлы тапсырмалар берген жөн. Егер оқушы тапсырманы орындамаған жағдайда сол тақырыпты қайталап, тереңірек түсіндіру-оқушының үлкен міндеті. Оқушының әр шығарма туралы өз көзқарасы,түсінігі болады. Оқытушы үшін мұны біліп отыру өте маңызды. Өз бетінше жұмыс істеуге оқушының жеке талғамы, өзіндік ой-тұжырымы әрқашан қолдап, жебеп отыруды қажет етеді. Оқушының ішкі сезімі, шығармашылық қабілеті үйдегі дайындық барысында айқын көрінеді. Сондықтан үй тапсырмасын бергенде оқушының табиғи қабілетіне, мүмкіншілігіне, ой-өрісіне, талғамына аса назар аудару керек..

**Оқытушы**: Домбыра- қазақ халық арасына өте кең тараған аспап. Көрінер көзге қарапайым орындауға оңай көрінгенімен, домбыраның ашылар сыры жетерлік.Ғасырлар бойы жазылған тарихы, көтерген жүгі,атқарған қызметі, қалыптасқан әрқилы мектептері, орындаушылық үрдісі және әр-түрлі әдістері бар.

**Оқытушы:** Қойылым дегеніміз не?

**Оқушы:** Қойылым дегеніміз- музыка аспабын тарту кезіндегі орындаушының бүкіл денесінің, қолдары мен саусақтарының дұрыс қалыптасуы және аспапты дұрыс ұстау тәсілі.

**Оқытушы:** Енді маған сол және оң қолдың таңбалауын айтып берші?

**Оқушы:** Оң қолда- бас бармақ, сұқ саусақ, ортаңғы саусақ, аты жоқ саусақ, шынашақ болады.

**Оқытушы:** Қағыс деген не?

**Оқушы:** Оң қолдың қимылымен дыбыс шығару әдісін- қағыс дейміз.

**Оқытушы:** Алғаш сабаққа келгенде домбыраны бірден тартып кеттік пе? Қане маған домбыраның құрлысын айтып берші

**Оқушы:** Домбыра 3 бөліктен тұрады: 1) Басы; 2) Мойны; 3) Кеудесі

Басында- 2 құлағы, кіші тиек (шайтан тиегі) бар.Мойнында 19 пернелері бар. Кеудесінде- беткі қақпақ беткі қорғаны, дыбыс ойығы, үлкен тиек ішектері, түймесі бар. Ал артқы жағында шанағы болады.

**Оқытушы:** Домбыраның астыңғы және үстіңгі ішектері қалай аталады?

**Оқушы:**Астыңғы ішек- соль, үстінгі ішек- ре деп аталады.

**Оқытушы:** Ал соль, ре дегеніміз не?

**Оқушы:** Нота

**Оқытушы:** Жалпы нота дегеніміз не? Нотаның түрлерін айтып берші?

**Оқушы:** Нота дегеніміз- ол музыкалық дыбыстарды жазуға және оларды сол бойынша орындауға арналған графикалық шартты таңба.

**Оқытушы:** Нотаны қайда жазамыз?

**Оқушы:** Нота желісіне

**Оқытушы:** Ал енді домбырамызды алып, ашық ішекті төмен, жоғары, алма-кезек қағыстарға арналған жаттығуларды тартып көрейік.

**Оқытушы:** Жаттығуды ойнамас бұрын маған қандай кілттіктерді білетініңді айтып берші.

**Оқушы:** Скрипка, басғ альт кілттері бар біз домбыраны скрипка кілтінде жазылған шығармаларды орындаймыз.

**Оқытушы:** Өлшем дегеніміз не?

**Оқушы:** Такт ішіндегі үлестердің жалпы санын нота ұзақтықтармен белгілеп жазу – өлшем деп аталады.

**Оқытушы:**

**Оқытушы:** Ал енді ашық ішектегі қағыстарды ойнап көрейік

**Оқытушы:** Ашық қағыстағы жаттығуларға қолымызды жаттықтырып алдық, ал енді ноталарды үйренгеннен кейін не істедік?

**Оқушы:** Перне басып ойнадық.

**Оқытушы:** Міне бұл жерде бастапқы 2 қолдың қойылымына ораламыз, Әсіресе сол қол домбыра мойнына дұрыс қалыптасуына қатты мән беру керек. Бас бармақты мойынның үстіне 4 саусақты шашыратпай, қаз-қатар әдемілеп орналастрыуымыз керек.

**Оқытушы:** Домбыра мойнына қанша перне бар?

**Оқушы:** он тоғыз

**Оқытушы**: Екі ішектегі ноталарды айтып бермес бұрын аппликатура дегеніміз не екенін айтып берші.

**Оқушы:** Аппликатура дегеніміз – аспапты тартқан кезде перне басатын саусақтардың орналасуы және нотадағы белгілері.

**Оқытушы:** Альтерация дегеніміз не?

**Оқушы:** Дыбыс қатарының негізгі сатыларының атын өзгертпей арнаулы белгілер арқылы жарты немесе бір тонға төмендету немесе жоғарылату.

**Оқытушы:** Қандай альтерация бар?

**Оқушы:** диез, бемоль, бекар.

**Оқытушы:** Ал ендң маған домбыраның бойындағы ноталарды бас бармақпен төмен бағытта шертіп көрсет.

Қандай # бен b - жоқ?

**Оқушы:** ми # си # фа b до b – жоқ

**Оқытушы:** Қандай әндерді білеміз?

**Оқушы**: Қазақтың халық әні «Бала уату»

**Оқытушы**: Бұл әнді бастан аяқ 2 рет қайталап ойнаймыз.

**Оқытушы:** Ал бізде қайталау белгісі қалай аталады?

**Оқушы:** Реприза

**Оқытушы:** Ал енді халық әні «Бала уатуды» нотасымен, қағыстарымен. Саусақтармен санап, сөзімен айтып тартып берші.

**Оқытушы:** Жақсы. Тағы қандай әніміз бар?

**Оқушы:** Орыстың халық әні «В саду ли в огороде»

**Оқытушы:** Бұл әнде альтерация – b бар, және реприза белгісі бар.

**Оқытушы:** Енді осы әнді санап тартып берщі.

**III.Ой сергіту сәті**

**4.Жаңа сабақ**

**1.Оқушыны домбыра тартыға дайындау. Домбыраны тарту барысында оқушы қолдарын еркін әрі бос қозғалтып үйренуі керек.**

1.Шығарманы өлшемін көрсету.

2. Шығарманың динамикалық белгілерін көрсету.

3. Шығарманың қағыстарын көрсету.

4. Шығарманы нотасымен ойнау.

5. Қандай саусақтармен ойнауын көрсету.

6. Шығарманы санап ойнату.

7. Шығарманың репризасын көрсету.

8.Шығарманы ойнау нәтижесінде оқушының жұмысын бағалау.

**2.Жаңа сабақтың жүру барысы**

Жаңа сабақты бастамас бұрын сіздерге мына өлең шумағын оқып берейін.

Екі ішектің бірін қатты,

Бірін сәл-пәл кем бұра

Нағыз қазақ қазақ емес,

Нағыз қазақ домбыра!-деп отырып қазақтың халық әні «Еркем-ай»-ды тартайық. Домбырашының дұрыс отырысы, екі қолдың қойылымы, перне басып ойнауы, дұрыс ұстауы, есту қабілетін дамыту, нотаны уйрету, нотаны бірден ойнау, шығарманы меңгеруін қағыстарын, санап ойнауын үйрету.

**V.Пысықтау**

«Кім жылдам?»- карточкаларымен жұмыс

«Кім тапқыр?»

Оқушыны домбыра Тартуға Дайындау

«Кім жылдам?»

Жаңа сабақ

«Ойлан тап»

**VI.Қорытындылау**

**Оқытушы:** Сабағымызды қорытындылай келе не білдің ? Не үйрендің?

Бүгін сабағымыздың мақсаты қандай болады?

**Оқушы:** Домбыра тарту шеберлігінің түрлерін, әдіс-тәсілдерін үйреніп дұрыс меңгеруді түсіндім.

**VIII.Үйге тапсырма беру.**

Халық әні «Еркем-ай»- дың қағыстарын дұрыс ойнап, санап тартып, жаттап келу. Өткен шығармаларды қайталау.